**13. sastanak Vijeća poslijediplomskog studija TRIBE**

**21. siječnja 2015.**

**Zapisnik**

**Dnevni red:**

1. Promjene u nastavnom planu i programu
2. Odabir kandidata za upis u prvu godinu studija u akademskoj godini 2014/2015
3. Natječaj za upis u prvu godinu studija u akademskoj godini 2015/2016
4. Razno

**Nazočni**: prof. Damir Sapunar, prof. Ivica Grković, prof. Livia Puljak

**Ad 1.**

U nastavnom planu i programu napravljene su sljedeće promjene:

* Predmet Organizacija i sigurnost laboratorijskog rada preimenovat će se u Upravljanje laboratorijem,
* Na predmetu Upravljanje laboratorijem angažira se novi nastavnik, dr. sc. Damir Juras, koji će govoriti o zakonodavnom okviru vezanom za teme od interesa znanstvenicima,
* Predmet Pokusne životinje i životinjski modeli mijenja naziv i voditelja. Novi naziv je Znanost o laboratorijskim životinjama a nova voditeljica predmeta je doc. dr. sc. Sandra Kostić,
* Izborni predmet Pre i intraoperativno mapiranje elokventnih regija kore mozga mijenja naziv u Mapiranje mozga: Od neuralnih osnova kognicije do kirurške primjene,
* Uvodi se novi izborni predmet, pod nazivom Sustavni pregled i meta-analiza, čija je voditeljica prof. dr. sc. Livia Puljak. Radi se o metodološkom predmetu na kojem će studenti samostalno izrađivati ključne dijelove metodologije sustavnih pregleda i meta-analiza.

**Ad 2.**

Za upis u prvu godinu studija TRIBE u akademskoj godini 2014/2015 stiglo je 20 prijava. Predlaže se upis 12 kandidata.

**Ad 3**

Prema odluci s 12 sastanka Vijeća studija TRIBE, natječaj za upis u prvu godinu studija u akademskoj godini 2015/2016 trebalo bi pokrenuti tako da nastava može početi vrlo rano u početku akademske godine 2015/2016. Potrebno je ovu problematiku raspraviti na sastanku Doktorske škole.

**Ad 4.**

/

Zapisnik vodila: Livia Puljak; trajanje sastanka: 11:30 – 12:00